Yiwen wass n leɛwacer, tameṭṭut teceyyeɛ argaz-is ɣer ssuq ad d-ineffeq s axxa am leɛwayed , yal tikkelt ara d-yaweḍ lmulud neɣ taɛacurt . ihi azekka-nni, amɣar yekker zik yedda d yimssewqen , yewweḍ ɣer din yuɣ-d yiwet n tefruxt yeswan ayen yellan deg lǧib-is : drus maḍi, ur yelli urgaz seg wid yessagren asurdi. Mi yuɣal s axxam , yefka i tmeṭṭut –is aḍellaɛ .Tekkes –d tafruxt –nni seg uḍellaɛ , teṭal-itt tessenhez acḥal d abrid aqerru-is , tesmermed akken ur s-d-isel ara umɣar-is : D tagi i tafruxt ! Ɛeẓẓi ad tt-yager. Mi tɛedda ad tt-id-tniwel, tesnecew-itt , tuɣal d tidet, mačči annect n ɛeẓẓi , maca tugar cwiṭ kan amergu. Dɣa mi d-tewwa tessers-itt-id deg tlemmast n uqedduḥ , tamɣart teḥqer aftat ara tt-id-iṣaḥen mi ara tt-tebḍu gar-as d urgaz-is . Txemmem kra, tufa-d amek ara tt-tečč iman-is mebla ma yenna-d kra win akken i tt-id-yuɣen. Tenṭeq ɣer urgaz-is tenna-as : ihi ay argaz ma yella tebɣiḍ tura ad ak-id-iniɣ amek ara nebḍu tafruxt-agi , kra n uḥric yellan deg-s d awtem ad t-teččeḍ ma d ayen yellan d tawtemt ad t-ččeɣ .Tqebleḍ tifrat-agi ? ih, i s-yerra umɣar ar nxemmem ɣer wacu i s-d-thegga temɣart –is taseqqaḍt tuḥrict . seg wawal ɣer tigawt , tameṭṭut tebda tettekkes –d iḥricen n uksum seg tegdiḍt-nni , teqqar :